UPDATE: KBANK ได้ใบอนุญาต ICO Portal จาก ก.ล.ต. แล้ว
UPDATE: KBANK ได้ใบอนุญาต ICO Portal จาก ก.ล.ต. แล้ว 
12 ม.ค. 2565

UPDATE: KBANK ได้ใบอนุญาต ICO Portal จาก ก.ล.ต. แล้ว
เมื่อไม่กี่ชั่วโมงที่ผ่านมา คุณกระทิง พูนผล ประธานกสิกร บิซิเนส-เทคโนโลยี กรุ๊ป หรือ KBTG ซึ่งเป็นธุรกิจเทคโนโลยีในเครือ KBANK ได้รายงานผ่านเฟซบุ๊กส่วนตัวว่า
Kubix บริษัท ICO Portal ในเครือ KBANK กลายเป็นธนาคารแห่งแรกในประเทศไทยที่ได้รับใบอนุญาตจาก ก.ล.ต. อย่างเป็นทางการแล้วในวันนี้
แล้ว ICO Portal คืออะไร ?
ICO Portal ก็คือ ​​​​​​​​​​​​​​​​​​​​​​​​​​​​​​​​​​​​​​​​​​​​​​​​​ผู้ให้บริการระบบเสนอขายโทเคนดิจิทัล และเป็นที่ปรึกษาในกระบวนการเสนอขายโทเคนดิจิทัลต่อประชาชน
สรุปง่าย ๆ ก็เทียบได้กับการเป็นที่ปรึกษาเรื่องการเสนอขายหุ้นแก่ประชาชนเป็นครั้งแรก หรือการ IPO แต่แทนที่จะเป็นหุ้น ก็จะเป็นในรูปแบบของโทเคนดิจิทัลแทน
โดยผู้ได้ใบอนุญาต ICO Portal ก็ยังมีหน้าที่คัดกรองคุณสมบัติผู้ที่จะออก ICO ด้วย เช่น
- ต้องเป็นบริษัทที่จัดตั้งขึ้นตามกฎหมายไทย
- มีทุนจดทะเบียนไม่ต่ำกว่า 5 ล้านบาท
รวมไปถึงช่วยประเมินแผนธุรกิจ และตรวจสอบชุดรหัสซอร์สโคดให้ตรงกับข้อมูลที่เปิดเผย
จากความเคลื่อนไหวของ KBANK ในวันนี้
และความเคลื่อนไหวของ SCB ที่เข้าซื้อ Bitkub Online เมื่อปีที่แล้ว
ก็เป็นเรื่องที่น่าสนใจว่า
“สินทรัพย์ดิจิทัล” น่าจะเป็นเรื่องที่ ธนาคารชั้นนำในประเทศไทย จะไม่มองข้ามอีกต่อไป..
Reference
-